b"\n_START_ARTICLE_\nCap\xc3\xa7alera de Caldes\n_START_SECTION_\nGeografia\n_START_PARAGRAPH_\nAig\xc3\xbces amunt de la Presa de Cavallers, punt de naixement de la Noguera de Tor, constitueix la cap\xc3\xa7alera de la vall principal de la Vall de Bo\xc3\xad, o Vall de Caldes, i el seu extrem meridional. Es troba per sobre dels 1.783 metres, la seva superf\xc3\xadcie aproximada \xc3\xa9s de 25,3 km\xc2\xb2 i el seu per\xc3\xadmetre t\xc3\xa9 d'uns 23,2 km. Inclou els circs glacials de les vessants: oriental del Mass\xc3\xads del Besiberri i meridional del Montardo, l'oriental Vall de Colieto i els barrancs que baixen per les vessant occidental de la Punta Alta de Comalesbienes. Al seu per\xc3\xadmetre destaquen quatre tres mils: Pic de Comaloforno, Besiberri Sud, Besiberri Nord i Punta Alta de Comalesbienes; aix\xc3\xad com nombrosos pics per damunt del 2.700 metres. Tamb\xc3\xa9 cal remarcar els m\xc3\xa9s de 16 estanys o grups d'estanys dins d'aquesta zona lacustre. _NEWLINE_ _NEWLINE_La Presa de Cavallers (1.783,9 m) constitueix el punt 2013d'entrada a la cap\xc3\xa7alera de la vall. Des de l'extrem occidental de la presa, limitant amb la part meridional de la vall, el Mass\xc3\xads de Comalestorres remunta, direcci\xc3\xb3 nord-oest, fins al Pic de Coma les Torres (2.811,9 m) i davalla despr\xc3\xa9s cap al Portell de Comaloforno (2,761 m). Poc despr\xc3\xa9s del coll, la carena vira cap a l'oest, per assolir el Pic de Comaloforno (3.029,2 m), sostre de la vall i del parc. Des d'aquest cim, el Mass\xc3\xads del Besiberri, en el tram que discorra fins al Besiberri Sud (3.023,4 m), limitant a ponent amb la Vall de Llubriqueto, la carena vira al nord. Des del m\xc3\xa9s meridional dels Besiberris, limitant ara amb la Vall de Besiberri, el mass\xc3\xads prossegueix cap al nord, travessant el Pas de Trescazes (2.908 m) i coronant el Besiberri del Mig (2.995,9 m) i el Besiberri Nord (3.009,3 m). Limitant ara amb l'aranesa Vall de Vallarties, la Serra de Tumeneia pren un rumb que fluctua entre est-nord-est i nord-est, alternant pics i colls, travessa: Bretxa Peyta (2.765,5 m), Punta d'Harl\xc3\xa9 (2.885,0 m), Coll d'Harl\xc3\xa9 (2.728,4 m), Mussol de Tumeneia (2.832,3 m), el Pa de Sucre (2.862,6 m), Bretxa de Pauss (2.682,2 m), Tumeneia (2.783,1 m), Serra de Tumeneia, Coll de Tumeneia (2.603,8 m) i Tuc des Monges (2.698,6 m). Circumval\xc2\xb7lant el Circ dera Restanca, situat al nord-oest, la serra davalla cap al Coret de Oelhacrestada (2.472,5 m), per finalment remuntar al Montardo Petit (2.781,4 m), situat al nord. Vorejant el septentrional Circ del Montardo, la cresta continua cap al sud-est per trobar les Agulhes deth P\xc3\xb2rt (2.658,2 m), que s'estenen cap a l'est, on es troba el Tuc de Ribereta (2.675,7 m). La cresta vira cap al Tuc deth Cap deth P\xc3\xb2rt de Caldes (2.671,4 m) al sud, delimitant, en aquest curt tram, l'oriental Rib\xc3\xa8ra de Ribereta. Limitant ara a llevant amb el Circ de Colom\xc3\xa8rs de la Vall d'Aiguamog, la carena agafa direcci\xc3\xb3 sud, descendeix al Port de Caldes (2.567,0 m), corona el Tuc del Port de Caldes (2.783,0 m) i travessa el Coll de Travessani (2.671,3 m) per trobar, al Pic Nord de Travessani (2.736,4 m), la intersecci\xc3\xb3 amb la carena septentrional de la Vall de Colieto. La bifurcaci\xc3\xb3 de la carena, que tanca la vall per ponent, continua cap al Pic de Travessani (2.754,7 m) a l'oest, i per les Agulles de Travessani (2.733,0 m) direcci\xc3\xb3 sud-oest despr\xc3\xa9s. _NEWLINE_En l'extrem oriental de la presa, els contraforts pugen cap al Pic de Comalesbienes (2.993,3 m) a l'est, d'on es pot coronar la Punta Alta de Comalesbienes (3.014,0 m) al nord-est, que tamb\xc3\xa9 est\xc3\xa0 situada a la carena amb la Vall de Comalesbienes, la qual s'est\xc3\xa9n fins a trobar la carena meridional de la Vall de Colieto. Seguint cap al nord, el Coll Aren\xc3\xb3s (2.790,7 m) i el Cap Brau (2.831,2 m) es troben a mig cam\xc3\xad dels Pics de Comalespada (2.831,6 i 2.830,2 m)._NEWLINE_Fora de la carena que limita la cap\xc3\xa7alera i de la Vall de Colieto, tan sols cal remarcar tres elevacions: el Bony de l'Orri (2.363,2 m) a l'est del Pic de Comaloforno i del Pas de l'\xc3\x93s (2.488,7 m), el Tossal Esbonllat (2.601,4 m) al sud-est de la Punta d'Harl\xc3\xa9 i del Pas dels Isards (2.745,6 m), i el Tuc de Roques Negres (2,498,1 m) que separa els estanys Cloto (SO) i Tumeneia de Dalt (NE)._NEWLINE_En la part m\xc3\xa9s septentrional de la cap\xc3\xa7alera es troben tres estanys: el del Port de Caldes (2.412 m), situat sota el port; el de Mangades (2.379 m), al sud-oest del primer, que l'hi desaigua; i el de Monges (2.418 m), situat sota el Coret de Oelhacrestada. Aquests dos \xc3\xbaltims, juntament amb l'Estany Clot (2.280 m), desaig\xc3\xbcen cap a l'Estany de Travessani (2.247 m), situat al sud dels dos primers i a tocar del tercer a l'est. Aquest estany, que recull les aig\xc3\xbces dels anteriors, desaigua cap al sud-est, al m\xc3\xa9s oriental dels estanyets, que al voltant dels 2.230 metres, es troben en el Pletiu de Travessani. Els estanyets desaig\xc3\xbcen cap al Barranc de les Llastres a l'est, excepte l'oriental que ho fa al sud, sota el Pletiu d'Estany Negre: a l'Estany Negre (2.134 m), epicentre d'aquesta zona lacustre i el lloc on la Vall de Colieto desaigua per occident; \xc3\xa9s en aquest lloc on s'al\xc3\xa7a el Refugi Joan Ventosa i Calvell (2.214 m). El Barranc de les Llastres, que travessa la zona rocosa de les Llastres de la Morta, recull tamb\xc3\xa9 les aportacions dels estanys de Tumeneia de Baix (2.285 m) i de Tumeneia de Dalt (2.320 m). En el Pletiu de Riumalo, procedent de l'est, el Riuet d'Estany Negre rep pel nord-est les aportacions del Barranc de les Llastres i pel nord-nord-oest de l'Estany Cloto (2.350 m), creant multitud de meandres agafa direcci\xc3\xb3 sud-oest. Procedent de l'oest-nord-oest, el Barranc de Malavesina, que neix en l'Estany de Malavesina (2.494 m) i que tamb\xc3\xa9 recull les aig\xc3\xbces de l'Estany Gelat de Comaloforno (2.683 m), conflueix amb el Riuet d'Estany Negre en l'extrem sud del Pletiu de Riumalo, on gira cap al sud, flanquejant per l'oest el Pletiu de l'Obaga. Al sud, l'Embassament de Cavallers (1.783 m), no solament emmagatzema les aportacions del riuet si no que tamb\xc3\xa9 recull les dels barrancs i canals que el flanquegen per ambdues bandes: el de Comalestorres, que baixa per ponent de Comalestorres; i els de Comalespada, de Punta Alta, de l'Obaga de Cavallers i Fonda que ho fan per llevant._NEWLINE_|}"